Tolong jelaskan mengenai Awal Karir Wartawan dari Basril Basyar dalam bahasa minangkabau

Sambia kuliah, Bebe marintis karir juo sabagai wartawan di lua kampus yaitu wartawan di Singgalang. Liputannyo linteh tema, mulai dari kantua polisi sampai ka kantua pemerintahan, mulai dari pertanian sampai ka politik sampai ka olahraga. Ndak jarang pulo liau ditugehan maliput di pengadilan. Liau tamasuak wartawan nan panamuah, indak bapantang pai kama sajo, kama disuruah kasinan pai. Karano pado saat itu,di tahun 80-an Bebe alah punyo kendaraan roda ampek, Toyota Kijang Pickup jadi mudah kok ka pai kama sajo. Dek kamampuan jo daya jelajahnyo Bebe dapek promosi manjadi redaktur. Liau manjadi panangguang jawab rubrik daerah sahinggo babarapo wartawan daerah banyak nan manggelari liau jo gelar 'Pak Lurah' karano banyak manangani barito dari kelurahan nan dikirim wartawan.

Salain punyo hubungan elok jo wartawan daerah, Bebe jugo punyo hubungan elok jo wartawan nasional. Salah satunyo Yanuar Abdullah nan pado saat itu manjadi Katua PWI Sumbar. Yanuar  adolah wartawan Harian Merdeka, anak didiak dari BM Diah nan dilanjuikan jo Ny. Herawati Diah. Pado suato hari, Bebe ditawari jo Yanuar untuak manjadi koresponden Merdeka.